CELEX: 62016CN0314
Language: hr
Date: 2016-06-01 00:00:00
Title: Predmet C-314/16: Tužba podnesena 1. lipnja 2016. – Europska komisija protiv Češke Republike

8.8.2016   
            
            
               HR
            
            
               Službeni list Europske unije
            
            
               C 287/16
            
         Tužba podnesena 1. lipnja 2016. – Europska komisija protiv Češke Republike
   (Predmet C-314/16)
   (2016/C 287/20)
   Jezik postupka: češki
   
      Stranke
   
   
      Tužitelj: Europska komisija (zastupnici: Z. Malůšková i J. Hottiaux)
   
      Tuženik: Češka Republika
   
      Tužbeni zahtjev
   
   Tužitelj od Suda zahtijeva da:
   
               1.
            
            
               utvrdi da:
               
                           (a)
                        
                        
                           Češka Republika, propustivši osigurati da se definicija skupina C1 i C odnosi samo na vozila koje ne pripadaju skupinama D1 i D, nije ispunila obveze iz članka 4. stavka 1. i članka 4. stavka 4. točaka (d) i (f) Direktive 2006/126/EZ;
                        
                     
                           (b)
                        
                        
                           Češka Republika, ograničivši definiciju skupine D1 vozila na vozila koja su projektirana i izrađena za više od 8 putnika, nije ispunila svoje obveze iz članka 4. stavka 1. i članka 4. stavka 4. točke (h) Direktive 2006/126/EZ; (1)
                           
                        
                     
         
               2.
            
            
               naloži Češkoj Republici snošenje troškova.
            
         
      Tužbeni razlozi i glavni argumenti
   
   Članak 4. stavak 1. Direktive 2006/126/EZ određuje da se vozačkim dozvolama stječe pravo na upravljanje motornim vozilima prema kategorijama definiranim u tom članku. U članku 4. stavku 4. točkama (d) i (f) Direktive, skupine C1 i C se dalje definiraju. Izričito se navodi uvjet za obje skupine prema kojem skupina mora uključivati vozila ‘osim onih kategorije D1 ili D’. Češko zakonodavstvo koje definira skupine vozila, međutim, ne uključuje uvjet da se skupine C1 i C moraju ograničiti na ‘motorna vozila osim onih kategorije D1 ili D’.
   Članak 4. stavak (4) točka (h) Direktive 2006/126/EZ definira skupinu D1 kao skupinu koja uključuje vozila ‘motorna vozila projektirana i izrađena za prijevoz najviše 16 putnika uz vozača’, bez određivanja najmanjeg broja putnika. Češko zakonodavstvo, međutim, uključuje dodatni zahtjev da se vozila namijenjena prijevozu više od 8 putnika razvrstavaju u skupinu D1.
   
      (1)  SL L 403, str. 18., SL Posebno izdanje na hrvatskom jeziku, poglavlje 7., svezak 8.,str. 107.